
O Ajakirja mistahes osade kopeerimine ilma allikale viitamata on keelatud 


Lugejale 


SINILILL 


Kased on kikkis ja kägugi kukub, 
sinilill väike, mis sina veel tukud? 
Tõuse, mu sõbrake, üles nüüd juba, 
käes on sul ammugi õitsemisluba. 
(Heljo Mänd 1986) 


Pearinglus ja selle pöhjused (järg) 


Pingest tingitud peavalu ja pearinglus 


Ölavöölihaste pingesolek on iika tavalisemaid pöhjuseid ebamääraste pearingluste puhul 
tööealise elanikkonna hulgas. Pearinglus esineb sellisel puhul pigem öötsutava, kui 
pöörlevana. Pearinglusega vöib liituda iiveldus ning survetaoline peavalu, mille puhul 
inimene tunneb, nagu tema pead surutaks kokku. Siimptomid tugevnevad päeva jooksul. 
Kliinilistes uuringutes täheldatakse ölavöö lihaste pingesolekut ja ka valulikkust. Ölad 
võivad olla tõstetud või ettepoole surutud. Peakallutused külje suunas võivad olla piiratud, 
kui silmaterade nüstagmust, nagu asendist tingitud pearingluse puhul, ei esine. 


Teraapiaks on vajalik kaelalihaste pingesoleku põhjuste väljaselgitamine ja nende 
leevendamine. Kui neile sümptomitele on eelnevalt esinenud pea- või kaelavigastused, on 
põhjust sooritada uuringud röntgeni või tomograafiga. Füsioteraapiline konsultatsioon ja 
ravi on vajalik samuti nagu põhjuste väljaselgitamine. Põhjusteks võivad olla töö iseloomust 
tingitud koormused, aga ka inimese valed asendiharjumused. Ajutine ravi medikamentide 
näol tuleb kõne alla vaid sümptomite algstaadiumis, kuid pikemaajaliseks raviks ei ole see 
soovitav. 


Pearinglus kui neuroloogilise haiguse tagajärg 


Paljude neuroloogiliste haigusega võib esineda tasakaaluprobleeme, pearingluse tunnet. 
Iiveldus ja oksendamine ei ole primaarsed sümptomid. Ajupoolkerade, väikeaju, seljaüdi või 
perifeersed närvihaigused (polüneuropaatia)* avalduvad tasakaaluhäiretena. Parkinsoni tõve 
ja teiste sellesarnaste haiguste puhul nõrgenevad tasakaalu kompenseerivad refleksid, mis 
põhjustab tasakaalu halvenemist ja isegi kukkumisi. Parkinsoni tõbi võit tekitada ka äkilist 
vererõhu langust pikaliasendist seisma tõustes. 


* polüneuropaatia kohta võib lugedasiit: 


https://www.kliinik.ee/haiguste abc/poluneuropaatia/id-1378 


Aju vereringehäired algavad alati ootamatult ja vöivad mööduda kiirelt, kuid samas vöivad 
ka pöhjustada tagajärgi. Kaelaarterite vereringehäire pöhjustab peaaegu alati pearinglust. 
Sagedamini liitub kaelaarterite vereringehäirega muid sümptome, mis kinnitavad, et 
tegemist on ajust tingitud probleemidega. Sümptomitena võivad olla nägemishäired, 
kõnehäired või tasakaalukaotusest põhjustatud kokkuvajumine. Sellised haigushood võivad 
korduda. Kahelinägemine haigushoo ajal võib viidata tõsisematele aju verevarustushäiretele 
ja lisandunud ajuinfarkti riski olemasolule. 


Neuroloogilistest haigustest on basilaarsel migreenil omadus esineda peavaluna, 
pearinglusena, = kahelinägemisena, liigutuste  kontrollimatusena, tasakaalu- ning 
kõnelemishäiretena. Basilaarse migreeni hooge esineb sageli noortel naistel, mis vanusega 
kaovad. Langetõvehoogude puhul võib esineda samuti äkiline pearinglus. 


Väga harva on pearinglushoogude põhjustajaks mõni pärilik haigus. 


Südame rütmihäired või ravimid võivad samuti põhjustada pearinglust. 


Pikemaaegsed vöi korduvad pearinglused vöivad olla mingi tösisema haiguse tunnuseks. 
Sellepärast on nende esinemisel vajalik kontrollida patsiendi üldist tervislikku seisundit. 
Südame rütmihäired, aneemia või äkilised vererõhu vaheldumised, mis põhjustavad 
pearinglust, nõuavad hoolikaid uuringuid, mille tulemusel võib määrata vastava ravi. 


Pearinglus ei ole harv nähtus ravimite kõrvalmõjust tingituna. Kui pearinglus esineb 
ravimite tarvitamise alguses või ka selle ajal, on põhjust oletada, et ravim ei sobi antud 
patsiendile. Ka mitme ravimi samaaegne tarvitamine võib tekitada samasugust tulemust. 


Pearinglus esineb sageli stressi ja paanikat tekitavates olukordades 


Tugev emotsionaalne pinge võib tekitada pearinglustunnet. Paanikahäirete all 
kannatavatele inimestele on see üsna tavaline kogemus. Pearinglussümptomi esinemine on 
sellisel juhul tingitud ümbritsevast keskkonnast - kõrgusekartus, kauplusejärjekord, 
ümbritsev rahvahulk, aga samuti mõni ootamatu, kiiret lahendamist nõudev situatsioon jne. 
Sellisel juhul on abi ravimitest, kui ka meditatsioonitaolistest teraapiatest. 


Pearingluse puhul on vaid harva küsimus tõsisest haigusest 


Pearinglus on võrdlemisi tavaline. Enamuses juhtudest on tegemist ohutu nähtusega, 
mille põhjus on lihtsalt kindlakstehtav patsiendi kaebuste süstemaatilise läbitöötamisega ja 
ka kliiniliste uuringutega. On siiski imekspandav, et selle küllaltki levinud sümptomi puhul 
ei ole siiani välja töötatud ühist diagnoosimissüsteemi ja siit-sealt kogutud andmed on sageli 
ebatäielikud. Sagedamini on tegemist aeg-ajalt esineva pearinglusega ja vaid harva on 
küsimuses tõsine haigus. Neuroloogilised või kõrvaarsti poolt sooritatavad uuringud on 
vajalikud siis, kui pearinglusega liitub muidki sümptomeid: kuulmise nõrgenemist, 
kõnehäireid, kahekordset nägemist või muid nägemisprobleeme. 


Samas tuleb arvestada sellega, et ohutukspeetud healoomuline asendist tingitud 
pearinglus võit tekitada ohumomente näiteks liikluses või tööolukorras. Pearinglise 
ravivõimalused on võrdlemisi piiratud ja eriti asendist tingitud pearingluse korral ei ole neist 
abi. Tasakaalunärvi põletiku puhul soovitatakse tarvitada ravimeid vaid lühiajaliselt. 


Viis uut avastust stressist 


- ja kuidas mediteerimine võib aidata 


Stress on, nagu juba korduvalt räägitud, osaline paljudes tervisehädades. Selleks, et 
saavutada rahu vaimsel tasandil, on soovitav viia läbi vähemalt üks mediteerimise seanss iga 
päev. Uued avastused meditsiini valdkonnas toovad esile muidki põhjuseid mediteerimiseks. 
Allolev loetelu stressi mõjust ilmus hiljuti meditsiiniajakirja Huffongton Post artiklisä 


1) Stress nörgendab organismi vöimet paraneda. Wake Forest University loomkatsete abil, 
mille tulemused avaldati ajakirjas Journal of Clinical Investigation, märgiti, et stress vöib 
aidata vähirakkudel pidada vastu ravimite möjule. Lisaks sellele see ajavahemik, mil vähk 
diagnoositakse ja selle ravi alustatakse ning ka sellele järgnev aeg, mil vähk on praktiliselt 
võidetud, on väga stressirohked. Miami ülikooli uurijad panid tähele, et stressi vältimine 
võib parandada vähi ravitulemusi. 


2) Stress muudab ajumahtu väiksemaks. 


Yale ülikooli uuringute põhjal tehti kindlaks, et stressitekitavad olukorrad, nagu 
abielulahutus või töökaotus, võivad tegelikult muuta ajumahtu vähendades hallide 
ajurakkude arvu inimese tundemaailma ja füsioloogilise tegevusega liituvatel aladel. 
Uurijad hoiatavad, et sellised muutused võivad viidata tulevatele 


psüühikaprobleemidele. Uuring avaldati ajakirjas = Biological Psychiatry. 
3) Stress põhjustab laste enneaegset vananemist 


Noortel lastel, kes on kogenud kiusamist, seksuaalset ärakasutamist ja vägivalda, tehti 
kindlaks muutused ajurakkudes, mis omakorda põhjustab ajurakkude enneaegset 
vananemist. Uuring avaldati ajakirjas Molecular Psychiatry. 


4) Stressi poolt tekitatud geneetiline häire võib muutuda pärilikuks. 
Cambridge ülikooli uuringute kohaselt stressi poolt põhjustatud kahjulikud mõjud geenidele 
võivad pärilikkuse teel kanduda üle tulevastele sugupõlvedele. See uuring seab kahtluse alla 
varajasemad käsitused, et välispidiste tegurite nagu stressi poolt põhjustatud muutused 
kaovad järgneva sugupõlve jooksul. Uusring avaldati ajakirjas New Scientist 


5) Stress muudab raskemaks gripi pödemise 


Uuringute kohaselt on stressil kahjulik mõju immuunsussüsteemile. Ajakirjas Proceeding 
of the National Academy of Sciences avaldati hiljuti uuring, millega tehti kindlaks, et stress 
võib mõjuda raskendavalt gripilpödemisele. Uurijad selgitasid, et krooniline stress põhjustab 
kortisooli ületoodangut, mis häirib organismi põletikuvastast tegevust. 


Õnneks on meie organismil omad vahendid stressi mõju vähendamiseks või sellest 
vabanemiseks. Igapäevased nstsendentse meditatsiooni seansid on võimas vahend, mis 
annavad inimese närvisüsteemile võimaluse sügavaks puhkuseks ja sellega võimaldavad 
tulle toime stressi poolt põhjustatud nähtustega. Uuringute põhjal aitab igapäevane 
mediteerimine vähendada märgatavalt stressi ja lisab organismi vastupanuvõimet stressiga 
toimetulekuks. 


Näiteks on kindlaks tehtud, et stressihormooni- kortisooli sisaldus organismis väheneb 
juba peale 20-minutilist mediteerimist. Võrdluseks võeti katseisik, kes istus sama aja lihtsalt 
suletud silmadega ilma teadliku mediteerimiseta. Samuti on täheldatud, et regulaarse 
mediteerimise tulemusena stabiliseerub autonoomse närvisüsteemi tegevus, vastpanuvöime 
stressile kiireneb ja ajutegevus stressiolukorras võimendub. 


Üks olulisemaid uuringutulemusi saadi Kalifornia Irvune ülikoolist, kus aju 
magnettomograafiliste uuringute põhjal tehti kindlaks, et juba viis kuud kestnud igapäevaste 
meditatsiooniseansside järel olid katsealused 50% vähem vastuvõtlikud stressiärritustele, 
kui enne mediteerimist. 


Juba ammu enne seda, kui stressi mõju tervisele oli tuntud, rääkis ülemaailmselt 
tunnustatud meditatsiooni propageerija Maharishi selle kasulikkusest ja väitis, et 
transtsendentne mediteerimine võib vähendada terviseprobleeme. Kaasaegse stressi mõiste 
arendaja Hans Selye vestles sellel teemal Maharishiga 1970. aastal ja väitis juba siis, et 
"Meditatsiooni füsioloogilised mõjud on täpselt need, mida organism ise võtaks ette stressi 
maandamiseks." 


Uuringute põhjal ei ole enam üllatav, et üha rohkem arste, nagu Norman Rosenthal ja 
Pam Peeke, soovitavad oma patsientidele mediteerimist. On tehtud kindlaks, et meditatsioon 
peale stressi vähendamise, vähendab ka haiguskulusid. See on võimas ja kättesaadav 
abivahend, mille peaks võtma omaks üha kallinevate ravimeetodite käes vaevlev 
tervishoiusüsteem. 


tm.org/blog/research/5-scary-things-about-stress/ 


Meniere`i haigus - valgusfoor inimese igapäevaelus 


is like 
TRAFFIC LIGHTS 


£ OMeniere's In Art 


Meniere i haigus muudab inimese elu pöhjalikult. Haigushoogude vahelisel perioodil 
tunneb inimene ennast suhteliselt tervena. Seda eriti haiguse algstaadiumis. Ta vöib 
tegutseda sama aktiivselt, kui enne sümptomite ilmnemist. Mitte midagi ei viita sellele, et 
kurikaval haigus on valinud ta enda ohvriks. Selliseid häid perioode võib esineda sageli või 
ka harva. Need võivad olla nii pika- kui ka lühiajalised. Ei ole harv juhus, kui esimeste 
haigushoogude vahel on aastaid, mis annab inimesele põhjust oletada, et haigus on 
taandunud. 


Nii see kahjuks siiski ei ole. Saabub töehetk, kui haigushood sagenevad ja sunnivad 
inimest heitma voodisse, muutes ta möneks ajaks tegutsemisvöimetuks. Kohutav 
enesetunne, lakkamatu iiveldus, hulluksajav tinnitus körvas, pidev pearinglus, mis ei lase 
isegi silmi sulgeda, sest siis tekib tunne, nagu inimene vajuks kuhugi pöhjatusse sügavikku. 
Pea liigutamine on võimatu, keha on kaetud külma higiga, tasakaal puudub täiesti. Ainult 
selle tunde üleelanud inimene teab, mida see tähendab. Kunagi lohutas mind üks mu 
kolleeg, kui ma rääkisin talle oma olukorrast. Ta ütles, et kui ma saan silmi lahti hoida, siis 
saan ma ju ajakuluks lugeda. Lugeda? Seda olukorras, kui silmad ei suuda fikseerida ühtegi 
suurematki objekti, rääkimata peenikesest trükikirjast? Kui mõttetegevus, nii palju, kui seda 
sel hetkel on, ei suuda kontsentreeruda lihtsamalegi ülesandele? Ei, lugemine on küll 
viimane asi, mille peale mõelda võiks. 


Kui haigushoog on selleks korraks möödunud, tunneb inimene ääretut väsimust. Ja see 
tunne jääbki valitsevaks menieeriku jaoks. Ta väsib kiiremini, kui tervena, alateadlik 
enesekaitseinstinkt ei lase tal tunda elust rõõmu, sest ta teab, et iga hetk võib teda tabada 
uus haigushoog. Pea pööramine küljelt küljele vallandab pearingluse, mis olenevalt 
olukorrast võib olla harvemal juhul kerge, kuid tavalisemal juhul ebameeldivalt raske. See 
omakorda sunnib hoiduma pealiigutustest, mille tulemusena inimene valib jäiga peahoiaku, 
põhjustades nii pingeid kaelas ja õlavöö lihastes. Liikumine lagedatel aladel, nagu 
väljakutel, tekitab ebakindlust, sest menieerik tunneb ennast kindlana ainult juhul, kui tema 
kõrval on mingi liikumatu objekt - sein või aed. Vastasel juhul meenutab tema kõnnak 
purjus inimese taarumist. Mina olen sel puhul kasutanud sellist meetodit: olen valinud 
silmadega mingi kaugemalasetseva objekti, näiteks laternaposti, ja kõndinud otsejoones 
selle suunas keeramata sellelt pilku kõrvale. Kuid sama halb on menieeriku jaoks olukord ka 
tihedas inimhulgas või intensiivse liiklusega linnatänaval viibides. Kui me kinnitame oma 
pilgu millelegi ja samas näeme meie nägemisvälja äärmistes osades toimuvat liikumist, siis 
ärritab see niigi pingulolevat aju tasakaalukeskust. 


Kuna Meniere i haigus on väga individuaalne, siis eelpoolkirjeldatud sümptomid ei ole 
sugugi ainsad, millega põdeja peab kokku puutuma. 


Tuhanded inimesed on sunnitud tulema toime sellise olukorraga. Meditsiin on hetkel veel 
võimetu neid tõhusalt aitama, kuigi uuringud käivad pidevalt. Jääb üle vaid loota, et kunagi 


leitakse abi ka menieerikute jaoks. 


Inglise keelest tõlkinud Heinar Kudevita 


Küsimused Meniere i haiguse kohta 


Kuidas mõjutab atmosfäärimuutus Meniere'i haigust? 


Alates 1980. aastatest on uuringud näidanud, et õhurõhu, temperatuuri ja niiskuse muutused 
põhjustavad terviseprobleeme. Vastavad probleemid, sealhulgas krambid, kuulmislangus ja 


Meniere'i puhul levinud vestibulaarsed probleemid võivad halveneda atmosfäärimuutuste 
tõttu. 


Kas stress võib vallandada Meniere'i haiguse? 

Stress muudab iga seisundi hullemaks. Meniere'i haiguse põdejate jaoks on probleemiks see, 
et stressi vallandajad võivad tuleneda haigusest endast lähtuvatest emotsionaalsetest 
probleemidest. Sellise ebakindlusega oma tervise suhtes elamine pole lihtne. Stressi puhul 
inimene ärritub, mille puhul veresooned ahenevad ja kõrva vedelikutasakaal halveneb. 


Kas suitsetamine võib põhjustada Meniere'i haigust? 

Sigarettides sisalduvad kemikaalid ahendavad veresooni, sealhulgas kõrvas olevaid 
kapillaarseid veresooni. Nikotiin ise võib põhjustada pearinglust ja tinnitust. Kuna need 
tulemused on ka Meniere'i haiguse sümptomid, tundub suitsetamisest loobumine mõistlik. 
See käib igasuguse nikotiini kohta. Ei ole ohutut nikotiini (ka mitte e-sigarettides). 


Lugeja kirja põhjal 


Kõrvavile leevenduseks 
Ida-Tallinna Keskhaigla kõrva-nina-kurguarst Mare Kalvet 


V.A. TALLINNAST: Miks kõrvad löövad pilli? Eriti öösel. See äratab unest ja häirib uuesti 
uinumist. 


G.R. RAPLAMAALT: Mul on juba mõnda aega kõrvus nagu rohutirtsusirin, mõnikord 
tugevam, mõnikord nõrgem. Millest see tuleb ja mida saab ette võtta? 


T.S.: Mul juba aastaid piniseb peas pidevalt, vasakus kõrvas on pulseeriv kohin (pulsi 
rütmis). Kelle poole pöörduda? 


Mõnel vilistab kõrvas või kõrvades, teisel susiseb miski, kolmandal piniseb... 


Miks tinnitus tekib, sellele ühest vastust ei ole, kuid seda vaevust annab leevendada. 
Tinnitus ehk kõrvavile on sage nähtus, mis esineb 17 protsendil elanikkonnast ja 33 
protsendil eakatest inimestest. Kuna tinnituse tajumine on väga reaalne, kuigi puudub väline 
heliallikas, nimetatakse kõrvavilet ka fantoomkuulmiseks (vrdl fantoomvalu). Seetõttu ei ole 
võimalik tinnitust objektiivselt mõõta. 


Peaaegu köik inimesed kuulevad oma elu jooksul körvavilet lähemat vöi pikemat aega. 
Seda eriti pärast suures müras viibimist, näiteks pärast valju muusikaga kontserdi või 
ööklubi külastust. 


Tinnitus võib olla igas vanuses inimestel — see ei ole sugugi ealine häire. Lastel ja 
teismelisel esineb samuti kõrvavilet ja ülitundlikkust helide suhtes (hüperakuus), kuid nad 
teadvustavad seda alles täiskasvanuks saades. Kõigepealt tuleb alati selgitada, et selle 
põhjuseks ei ole kesk- või sisekõrvaviga. 


Miks tekib tinnitus? 


Tinnituse tekkepõhjusi on palju, näiteks: 
*viibimine müras 

*kuulmislangus 

*kõrva- või peavigastused 

*mõned kõrvahaigused 

*kesk- ja/või sisekõrvapõletikud 
*emotsionaalne stress 

*osa ravimite kõrvaltoime. 


Paljudel tinnitusega inimestel aga ei ole eespool loetletud probleeme, sealhulgas 
kuulmislangust. Et aru saada, mis juhtub, kui on kõrvavile, tuleb teada, kuidas meie kõrvad 
töötavad. 


Heli teekond kuulmisrajal 


Kõrv koosneb kolmest osast: välis-, kesk- ja sisekõrvast. Kõrva osad muudavad 
mehaanilised helivõnked närviimpulssideks, mis kulgevad mööda kuulmisnärvi üles 
ajukoorde. Alles siis, kui helisignaal jõuab ajukoores olevasse kuulmiskeskusesse, saame 
aru, et kuulsime heli. 


Kuulmisrajal on olemas kompleksne filtrisüsteem, mis võimaldab sisse lülitada helisid, 
mis on meile tähtsad, ja välja lülitada neid, mis ei ole meile olulised. Ajus on ka süsteem, 
mis reageerib heli tähendusele ja aitab omakorda mõjutada helide filtreerimise süsteemi. 
Näiteks kui kuuleme suures seltskonnas, et keegi nimetab meie nime, lülitume sisse, et 
kuulda, mida meist räägitakse. Seega heli, mis tähendab meie nime, on meile jaoks väga 


tähtis. Kui aga nimetatakse kellegi võõra nime, ei tee me sellest väljagi. Filtrisüsteem töötab 
pidevalt, et säästa meid pidevalt ümbritsevate loendamatute helide rünnaku eest. 


Juhul kui hakkame kõrvavilet kuulma, tähendab see seda, et meie filtrid kõrva(de)s on 
hakanud millegipärast seda heli läbi laskma ja ajukoorde edasi saatma. Kui selle signaali 
kuulmine tekitab ärritust ja murelikkust, on meie reageerimissüsteemid häälestanud filtrid 
nii, et need signaali läbi laseksid ja üha tugevamini. 


Tinnituse ravi seisnebki selles, et õpetada inimest seda häirivat heli ignoreerima. 
Kõigepealt perearsti juurde 


Kõigepealt tuleb pöörduda perearsti poole, kes teeb kindlaks teie kõrvade seisundi: vaigu 
või põletiku olemasolu. Vajadusel suunab ta edasi juba kõrva-nina-kurguarstile. Väga 
paljudes maades on olemas tinnitushaigete tugisüsteem: seltsid, koolitused, telefoniabi, info 
internetis ja trükistena. Tugigruppides töötavad koos eri valdkondade spetsialistid — 
psühholoog, audioloog, füsioterapeut, muusikaterapeut jt —, et aidata hädalistel kõrvavilega 
kergemini toime tulla. Eestis kahjuks selline süsteem peaaegu puudub. 


Millist abi saab kõrva- nina-kurguarstilt? 


Tavaliselt alustatakse harjumisravi ehk käitumisteraapiaga. See muudab inimese helile 
reageerimissüsteemi nii, et järk-järgult hakkab ta üha vähem ärritavat heli tähele panema. 
Käitumisteraapia hõlmab nõustamist, kuulmisabivahendeid, lödvestus- ja heliteraapiat. 
Nõustamine on ravis väga olulisel kohal: nii saame aru, kuidas körvavile tekib, tinnitusest 
rääkimine ja probleemi kellegagi jagamine teeb ka enesetunde paremaks. 
Kui esineb kuulmiskahjustus, aitab kuulmisaparaat tinnituse korral järgmiselt: 
*kompenseerib kuulmislanguse 


*lõpetab kõrvade pingutuse, et kuulda hästi tõstab ajju jõudva info hulka, haarates endaga 
kaasa ümbruskonnast pärit taustahelid. 


Kõik see aitab kõrvavilelt tähelepanu kõrvale juhtida. 
Ka lõdvestumine on tähtis 


Kuna stress ja tinnitus esinevad väga sageli koos, siis korrapärane lõdvestumine on vajalik 
nii ühel kui teisel juhul. Samade võtetega, millega kontrollitakse stressi, saab vähendada ka 
tinnitust. 


Muusika ei tohi olla liiga emotsionaalne ja ärritav, vaid just sellele inimesele sobiv, 
kusjuures sama muusikat tuleb kuulata väga pikka aega. Võib ka ise lindistada loodushääli, 
mere- ja metsakohinat. Ükskõik mis heli me ka valime, peab see meile kõrvu kostma veidi 
vaiksemalt kui tinnitusheli. Uinumishäirete korral saab magamistoas kasutada meeldivaid 
taustahelisid. 


Jääb loota, et ei ole kaugel aeg, kus ka meie tinnitusehaigetele on emakeeles 
kättesaadavad vastavad raamatud, plaadid ja internetiteave ning et meilgi tekivad 
tinnitusabigrupid.” 


Praegu saavad haiged ab: 


Tartu Ulikooli Körvakliiniku kuulmis- ja könestamiskeskusest 


Ida-Tallinna Keskhaigla kuulmiskeskusest 


http://www.kodutohter.ee/arhiiv/200702/main3.html 


Veel tinnitusest 


Ajakirjast ,,Science”, juuli 2009 


Tinnitus on üsna tavaline ja piinav vaevus, kuid õnneks on võimalusi selle kontrolli alla 
saamiseks. 

Tinnituse korral on heli kõrgus ja iseloom individuaalne, kuid sageli on selleks kohin, 
sumin või vilistav ulgumine. Tinnitus on kuulmissüsteemi talitlushäire, mis on põhjustatud 
kuulmisraja elektriliste impulsside üliaktiivsusest. 

Kuulmisorganist lähtuvad elektrilised impulsid, mis suunatakse piki kuulmisnärvi aju 
kuulmiskeskusesse. Kui see elektrivool mingil põhjusel nõrgeneb, tekivad kuulmisraja 
neuronites muutused, mille mõjul muutub elektrivoolu tase üliaktiivseks. Seda tunnetatakse 
kuulmiskoores kui tinnitust. 

Selle põhjuseks võivad olla ka muud tegurid peale mürakahjustuse. 

Tinnitus on üllatavalt levinud haigus. Kuni 20 protsenti inimestest kannatab kerge tinnituse 
all ja suurem osa neist harjub sellega. Umbes 2 protsendil on tinnitus nii tõsine, et see võib 
põhjustada ärevust, unehäireid ja lõpuks depressiooni. 


Pikaajaline kokkupuude mis tahes valju müraga üle 85 detsibelli võib põhjustada püsivaid 
mürakahjustusi. Selle tulemusena hävivad sensoorsed karvarakud sisekõrvas. Sellised 
kahjustused võivad tekkida näiteks töömasinate või -seadmete kasutamise tulemusena, kui 
ei võeta tarvitusele piisavaid kuulmiskaitsevahendeid. 


Tinnitust on traditsiooniliselt seostatud kuulmislangusega, kuid praeguste uurimisandmete 
valguses ei käi need alati käsikäes. Tinnitus võib tekkida ka muudel põhjustel. Seoses 
tinnitusega tuleb uurida muid sümptomeid, nagu heli ülitundlikkus ja moonutused ning 
ärevus. 

Tinnitus võib põhjustada tugevat stressireaktsiooni, mis omakorda suurendab tinnitust. 
Tinnitus võib olla üks südame-veresoonkonna või närvisüsteemi haiguse sümptomeid. 
Ravimitest võivad näiteks mõned vähivastased ravimid kahjustada kuulmisorgani 
sensoorseid rakke samuti nagu müra seda teeb. 

Hirm ja oma olukorra pidev jälgimine muudavad sümptomid hullemaks. Selle vältimiseks 
peab hankima infot tinnituse olemuse kohta. 

Pidev heli peas mitte ainult ei ärrita, vaid ka hirmutab. Hirm seevastu muudab aju 
närvivõrke veelgi tundlikemateks. Seetõttu süvendab see sümptomeid, suurendab ärevust ja 
põhjustab unehäireid. 

Kui tinnitus kestab nädala või kauem, võib arvata, et tegemist on jäädava nähtusega. 

Parim viis hirmude hajutamiseks on teada saada, mida tinnitus endaga kaasa toob ja mida 
saab selle vastu ette võtta. Tinnituse olemusest ja selle tekkepõhjustest arusaamine võib 
konkreetselt leevendada kohinat kõrvus, kuna teadmised aitavad rahustada aju tundlikkust 
reguleerivaid mehhanisme. 


Rikkalik helikeskkond on parim vahend tinnituse leevendamiseks 


Kuna igasugune stress tugevdab tinnitust, on löögastusharjutused hea teraapia. Abiks on 
ka mitmekesine toitumine. On leitud, et magneesium, A-, C- ja E-vitamiinid tugevdavad 
kuulmisorgani kaitsemehhanismi. Enne toidulisandite söömise alustamist oleks soovitav 
oma arstiga nöu pidada, kuid on tehtud kindlaks, et nende mikroelementide piisav tarbimine 
aitab kuulmist taastada. 

Oluline on vältida täielikku vaikust. Heaks vahendiks on tekitada ruumis, kus 
viibitakse,teatav helitaust ning hoida teler või raadio sisse lülitatuna. Võib kasutada ka muid 
helitekitavaid seadmeid. 

Kui olete kõrvasiseste kõrvaklappidega palju muusikat kuulanud, on hea lasta oma 
kõrvadel neist puhata. Kuulmekäigus asetsevad kuularid takistavad kõrvavaigu normaalset 
väljumist kuulmekäigust ja tekitavad vaigukorke, mis võivad olla sama tinnituse üks 
põhjustest. 


Vahendid tasub kombineerida 


Kui tinnitus püsib kauem kui paar päeva ja hakkab häirima või muul viisil elu segama, on 
soovitatav külastada oma arsti. Peaksite kiiresti arsti poole pöörduma, kui pärast müraga 
kokkupuudet või kaela- ja õlapiirkonna vigastust on tekkinud tinnitus 

Tinnituse ravi ei tohiks põhineda ühel ravil. Parima tulemuse annab erinevate abivahendite 
individuaalne kombineerimine. Uurimisandmeid on juba palju ja tinnituse korral on abi alati 
saadaval, kuni heli põhjus on kindlaks tehtud. Vahepeal saab sümptomeid oluliselt 
leevendada. 


Abi on saadaval: 

e Retseptiravim prednisoloon on välja töötatud kuulmislanguse raviks. 

e Hüperbaariline hapnikuteraapia rikastab sisekõrva vedelike hapnikusisaldust. See 
soodustab mürakahjustuste paranemist sisekõrva sensoorsetes rakkudes. 

e Heliteraapiat pakutakse erinevate löögastavate helidega, nagu loodushelid ja 
klassikaline muusika. Heliteraapiat saab kohandada ka vastavalt patsiendi vajadustele. 

* Kuulmislangusega kaasneva tinnituse leevendamiseks võib kasutada kuuldeaparaati või 
kombineeritud seadet. 

* Kuulmisnärvi ja ajukoore stimulatsioon on elektriimpulssravi, mis võib aidata isegi 
tugeva tinnituse korral. 


Inglise keelest tõlkinud Heinar Kudevita 


Ilusat kevadet kõigile lugejatele! 


